**KOMISIJOS SUDARYMAS**

**SUBPROCESO STANDARTAS**

|  |  |
| --- | --- |
| **Taikoma**:  Infrastruktūros palaikymo ir vystymo grupė ir Projektų valdymo grupė | **Atsakingas už įgyvendinimą**:  Infrastruktūros priežiūros skyriaus komandos vadovas Saulius Balčiūnas |
| **Parengė**:  Infrastruktūros priežiūros skyriaus komandos vadovas Saulius Balčiūnas | **Patvirtino**:  Infrastruktūros palaikymo ir vystymo grupės vadovas Martynas Gedaminskas |
| **Suderino:**  Veiklos efektyvumo valdymo komandos procesų valdymo projektų vadovas Aleksandr Vybornyj  Infrastruktūros priežiūros skyriaus vadovas Modestas Lukošiūnas  Projektų valdymo grupės vadovas Gediminas Katinas | **Funkcija:**  PP2 Infrastruktūros valdymas |

1. **PASKIRTIS**

Aprašyti atliktų statybos darbų perdavimo statytojui (užsakovui) komisijos organizavimo veiksmus, atsakomybes ir terminus statybos dalyviams įgyvendinant STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus ir atlikti savalaikę statinio registraciją

1. **SĄVOKOS, SUTRUMPINIMAI IR APIBRĖŽIMAI**
   1. Subprocese naudojamos sąvokos, sutrumpinimai, apibrėžimai:

| Sąvoka, sutrumpinimas | Apibrėžimas |
| --- | --- |
| Atliktų statybos darbų perdavimo statytojui (užsakovui) procedūra | Tai procedūra, kurios metu rangovas perduoda, o statytojas (užsakovas) įvertina pagal rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytus reikalavimus, priima atliktus statybos darbus ir pasirašo atliktų statybos darbų perdavimo statytojui (užsakovui) aktą arba nepriimtų statybos darbų aktą |
| BAK | Bendrovės Korporatyvinių reikalų grupės biuro administravimo komanda |
| Bendrovė | Akcinė bendrovė „Via Lietuva“ |
| DVS | Bendrovės dokumentų valdymo sistema |
| DWG lyginamasis | Techninio (techninio darbo) projekto ar paprastojo remonto aprašo paskutinės su akcine bendrove „Via Lietuva“ suderintos laidos sprendinių faktinis sulyginimas (sudengimas) DWG formatu su rangovo faktiškai atliktais statybos darbais, pažymėtais (užfiksuotais) išpildomojoje dokumentacijoje, t. y. parengtoje kontrolinėje geodezinėje nuotraukoje (DWG lyginamasis) |
| Esminis trūkumas (defektas) | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ir (ar) paslaugos neatitikimas rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytiems reikalavimams, esminiams statinių reikalavimams, arba kelia grėsmę asmenų ar turto saugumui |
| Galutinė projekto laida | Tai projekto ar projekto sprendinių dokumento (-ų) laida, po atliktų statybos darbų pateikta projekto vykdymo priežiūros vadovo, įvertinus visus projektinių sprendinių keitimus, papildymus ar taisymus |
| Infostatyba | Lietuvos Respublikos statybos leidimų ir statybos valstybinės priežiūros informacinė sistema |
| Neesminis trūkumas | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ar paslaugos trūkumas, kuris neatitinka esminio trūkumo (defekto) sąvokos, ir kurį rangovas įsipareigoja pašalinti per atliktų statybos darbų perdavimo statytojui (užsakovui) akte nurodytą terminą. Neesminių trūkumų pašalinimo terminas parenkamas pagal meteorologines sąlygas, technologinių procesų pobūdį ir medžiagų reikalingų atlikti darbams tiekimo terminus, bet šis terminas negali viršyti 6 mėnesių laikotarpio |
| Normatyviniai statybos techniniai dokumentai | **Vidiniai:**  Visi dokumentai, kurie yra paskelbti Via Lietuva internetinės svetainės skiltyje “Normatyviniai dokumentai”: <https://vialietuva.lt/normatyviniai-dokumentai>  **Išoriniai:**  LR Civilinis kodeksas;  LR Statybos įstatymas;  LR Kelių įstatymas;  Kelių priežiūros tvarkos aprašas, patvirtintas LRV 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (LRV 2017 m. kovo 22 d. nutarimo Nr. 212 redakcija);  Statybos techniniai reglamentai, kurių aktualios redakcijos pateikiamos www.e-tar.lt internetinėje svetainėje;  Lietuvos Respublikos standartai (LST);  Europos standartai (EN);  Tarptautiniai standartai (ISO) |
| Objektas | Tai nutiestas (pastatytas), rekonstruotas, sutaisytas (suremontuotas) valstybinės reikšmės kelias, ar kelio ruožas, ar kelio elementas, nurodytas rangos pirkimo sutartyje |
| Piketas arba PK | Laikinas geodezinis ženklas – kuoliuku pažymėtas trasos taškas |
| Projektas | Tai dokumentų visuma, kuriame pateikti techninės srities, inžinerinių sistemų ir inžinerinių tinklų ar susisiekimo komunikacijų projektiniai sprendiniai |
| Rangos pirkimo sutartis | Tai sutartis, kurios samprata pateikta LR Civilinio kodekso 6.681 straipsnio I dalyje |
| SLD | Statybą leidžiantis dokumentas |
| Statybos proceso dalyviai | Tai rangovas, statybos darbų techninis prižiūrėtojas, projekto vykdymo priežiūros vadovas ir statytojas (užsakovas), dalyvaujantys atliktų statybos darbų perdavimo statytojui (užsakovui) procedūroje |
| Statinio statybos vadovas | Rangovo vidaus teisės aktu paskirtas kvalifikuotas specialistas, turintis statybos, architektūros ar kitą aukštąjį inžinerinį išsilavinimą, atestuotas nustatyta tvarka, kuris, atstovaudamas rangovui įgyvendina statinio projektą nuo statybos pradžios iki statybos užbaigimo, vadovauja bendriesiems statybos darbams ir pagal kompetenciją atsako už pastatyto statinio normatyvinę kokybę |
| Statytojas | Akcinė bendrovė „Via Lietuva“, atliekanti statytojo funkciją |
| Užsakovas | Akcinė bendrovė „Via Lietuva“ arba fizinis ar juridinis asmuo, veikiantis pagal bendradarbiavimo sutartį su Bendrove, atliekantys užsakovo funkciją |
| TS | Techninė specifikacija |

Kitos šiame subproceso standarte vartojamos sąvokos atitinka Lietuvos Respublikos statybos įstatymo 2 straipsnyje ir Lietuvos Respublikos kelių įstatymo 2 straipsnyje apibrėžtas sąvokas.

1. **SUBPROCESO SCHEMA**

Paveikslėlis, kuriame yra tekstas, ekrano kopija, diagrama, Planas

Automatiškai sugeneruotas aprašymas

1. **SUBPROCESO SCHEMOS APRAŠYMAS**

| Veiksmo pavadinimas | Veiksmo aprašymas | Atsakingi asmenys | Naudojamos priemonės | Susiję procesai | Atlikimo laikas / trukmė |
| --- | --- | --- | --- | --- | --- |
| 1. Rengti/ tikslinti pranešimą dėl rangos darbų užbaigimo ir galimos komisijos organizavimo | Statybos darbų techninis prižiūrėtojas, atlikęs galutinę objekto apžiūrą arba pakartotinę galutinę objekto apžiūrą ir įsitikinęs, kad esminių trūkumų (defektų) nėra, bei visiems statybos dalyviams pasirašius aktą per 1 d. d. raštu (žr. 3 priedą) informuoja (kartu pateikdamas galutinės objekto apžiūros) aktą (žr. 2 priedą)) AB „Via Lietuva“, kad:  1. visi rangos pirkimo sutartyje numatyti statybos darbai yra atlikti, nurodant konkrečią datą (mmmm-mm-dd), iki kurios darbai buvo faktiškai atliekami (pagal paskutinį įrašą statybos darbų žurnale);  2. esminių trūkumų (defektų) nustatyta nebuvo arba visi nustatyti esminiai trūkumai (defektai) (išvardijant defektus) yra ištaisyti, nurodant esminių trūkumų (defektų) nustatymo ir ištaisymo datas (mmmm-mm-dd);  3. neesminių trūkumų nenustatyta arba neesminiai trūkumai nustatyti, išvardijant trūkumus ir nurodant jų pašalinimo datą (mmmm-mm-dd). Jeigu pagrįstais išimtiniais atvejais, neesminių trūkumų, dėl netinkamų oro sąlygų, technologiškai neįmanoma nedelsiant pašalinti, statinio statybos techninis prižiūrėtojas turi pagrįstai (pateikiant aiškų pagrindimą) nustatyti ilgesnį neesminių trūkumų pašalinimo terminą, kuris gali būti vėlesnis, negu numatomos Komisijos darbo pradžios data;  4. rangos pirkimo sutartyje numatytas statybos darbų kiekis (apimtys) atitinka faktiškai atliktų darbų kiekį (apimtis);  5. objekto atliktų darbų kontrolinė geodezinė nuotrauka patikrinta ir atlikus sulyginimą (sudengimą) DWG formatu ji atitinka techninio (techninio darbo) projekto galutinės su AB „Via Lietuva” suderintos laidos sprendinius (rangovo atliktų darbų kontrolinę geodezinę nuotrauką patikrinęs vizuoja statinio statybos techninis prižiūrėtojas);  6. atlikti visi kontroliniai laboratoriniai tyrimai ir bandymai bei gauti jų rezultatai tenkina nustatytus normatyvinių statybos techninių dokumentų ir projektinės dokumentacijos reikalavimus;  7. visa objekto dokumentacija, tvarkingai susegta pagal šio reglamento 8 priedo 12 punktą „Statybos techninės ir vykdymo dokumentacijos sąrašas“, yra patikrinta ir atitinka statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (toliau – statybos techninis reglamentas STR 1.05.01:2017) 10 priedą „Komisijai pateikiamų dokumentų sąrašas“;  8. AB „Via Lietuva” buvo pateikti ir suderinti kelių duomenys SHAPE formatu pagal pirkimo dokumentuose nurodytas formas ir rangos pirkimo sutarties sąlygas;  9. parengta (-os) ir 202x-xx-xx suderinta (-os) pagal rangos pirkimo sutarties sąlygas inžinerinio statinio (-ių) kadastrinių matavimų byla (-os). Jei pagal rangos pirkimo sutarties sąlygas inžinerinio statinio (-ių) kadastrinių matavimų byla (-os) parengimas nenumatytas nurodyti – netaikoma  10. parengta (-os) ir 202x-xx-xx suderinta (-os) pagal rangos pirkimo sutarties sąlygas žemės sklypo (-ų) kadastrinių matavimų byla (-os). Jei pagal rangos pirkimo sutarties sąlygas inžinerinio statinio (-ių) kadastrinių matavimų byla (-os) parengimas nenumatytas nurodyti – netaikoma  Taip pat, iki atliktų statybos darbų perdavimo statytojui (užsakovui) komisijos darbo pradžios AB „Via Lietuva” raštu turi būti pateikta informacija apie piniginių išskaitų, kai yra nesilaikoma ribinių verčių ar leistinų nuokrypių, ir apie kainos perskaičiavimo dėl faktiškai įrengtų kelio konstrukcijos sluoksnių storių taikymą, pridedant pagrindžiančius dokumentus. | Statybos darbų techninis prižiūrėtojas | 3 priedas. Pranešimas dėl rangos darbų užbaigimo ir galimos komisijos organizavimo |  | 1 d.d. |
| 1. Teikti raštą Bendrovei | Statybos darbų techninis prižiūrėtojas pranešimą su dokumento numeriu (žr. 3 priedą) kartu su visais priedais pateikia Bendrovei.  1 veiksmas vykdomas kartu su 2 veiksmu.  Toliau pranešimas Bendrovei užregistruojamas ir priskiriamas prie projekto, o tik po to vykdomas 3 veiksmas. | Statybos darbų techninis prižiūrėtojas |  |  | 1 d. d. |
| 1. Vertinti ar statybos darbų techn. prižiūrėtojas galutinę objekto peržiūrą atliko per 5 d. d. | Projektų koordinatorius, gavęs pranešimą dėl rangos darbų užbaigimo ir galimos komisijos organizavimo, vertina ar galutinė objekto apžiūra buvo atlikta per 5 d. d.  Jeigu statybos darbų techninis prižiūrėtojas galutinę objekto apžiūrą **atliko per 5 d. d.**, bet:  - apžiūros metu buvo rasti esminiai trūkumai (defektai), tai toliau žr. 5 veiksmą bei statybos darbų techniniam prižiūrėtojui gali būti skiriama bauda;  - apžiūros metu buvo rasti neesminiai trūkumai, kurie bus ištaisyti iki komisijos, tai toliau žr. 10 veiksmą.  - apžiūros metu buvo rasti neesminiai trūkumai, kurie gali būti pašalinti vėliau nei įvyks komisija, tai toliau žr. 16 veiksmą.  - apžiūros metu buvo nesutvarkyta visa privaloma dokumentacija, tai toliau žr. 11 veiksmą.  - apžiūros metu nebuvo rasta esminių/ neesminiu trūkumų, tai toliau žr. 16 veiksmą.  Jeigu statybos darbų techninis prižiūrėtojas galutinę objekto apžiūrą atliko **ne per 5 d. d., o vėliau**, tai toliau be aukščiau išvardintų sąlygų, papildomai vykdomas ir 4 veiksmas. | Projektų  koordinatorius |  |  | 2 d. d. |
| 1. Vertinti statybos darbų techn. prižiūrėtojo pateiktus argumentus ir priimti sprendimą | Tais atvejais, kai statybos darbų techninis prižiūrėtojas galutinę objekto apžiūrą atliko vėliau, nei per 5 d. d., projektų koordinatorius vertina statybos darbų techninio prižiūrėtojo pateiktus argumentus ir vadovaujantis paslaugų teikimo sutarties sąlygomis priima sprendimą dėl baudos skyrimo. | Projektų koordinatorius |  |  | 2 d.d. |
| 1. Statybos žurnalo F-57 formoje pateikti pastabą | Tais atvejais, kai apžiūros metu buvo rasti esminiai trūkumai (defektai), statybos darbų techninis prižiūrėtojas statybos žurnalo F-57 formoje pateikią pastabą dėl nustatytų trūkumų ir ištaisymo terminų. | Statybos darbų techninis prižiūrėtojas |  |  | 1 d. d. |
| 1. Statybos žurnale susipažinti su pastaba | Rangovas, gavęs pastabą, turi su ja susipažinti. | Rangovas |  |  | 1 d.d. |
| 1. Ištaisyti esminius trūkumus (defektus) | Susipažinęs su pastaba, rangovas ištaiso esminius trūkumus (defektus). | Rangovas |  |  | Per Statybos žurnalo F-57 formoje nurodytą terminą |
| 1. Statybų žurnale nurodyti, kad esminiai trūkumai (defektai) ištaisyti | Ištaisęs esminius trūkumus (defektus), rangovas apie tai nurodo statybos žurnale. Statybos darbų techninis prižiūrėtojas kontroliuoja, kad esminiai trūkumai (defektai) būtų ištaisyti. | Rangovas |  |  | 1 d. d. |
| 1. Statybų žurnale patvirtinti, kad esminiai trūkumai (defektai) ištaisyti | Gavęs informaciją, kad rangovas ištaisė esminius trūkumas (defektus), statybos darbų techninis prižiūrėtojas patikrina faktus ir patvirtina, kad esminiai trūkumai (defektai) ištaisyti. Toliau vėl inicijuojama galutinė objekto apžiūra  (žr. SPS-PP2.09.01.01 Galutinė objekto apžiūra). | Statybos darbų techninis prižiūrėtojas |  |  | 3 d. d. |
| 1. Ištaisyti neesminius trūkumus | Tais atvejais, kai galutinės apžiūros metu buvo rasti neesminiai trūkumai, kurie gali būti ištaisyti iki komisijos, rangovas atlieka tokių trūkumų pašalinimą. Toliau žr. 12 veiksmą. | Rangovas |  |  | Iki techninio prižiūrėtojo informavimo |
| 1. Tvarkyti dokumentaciją | Tais atvejais, kai galutinės apžiūros metu dar buvo nesutvarkyta visa privaloma dokumentacija, rangovas tvarko dokumentaciją. Toliau žr. 12 veiksmą.  PASTABA: Privalomos (išpildomosios) dokumentacijos nebaigtinis sąrašas pateikiamas 4 priede. | Rangovas | 4 priedas. Privalomos (išpildomos) dokumentacijos nebaigtinis sąrašas |  | Iki techninio prižiūrėtojo informavimo |
| 1. Oficialiu raštu informuoti statybos darbų techninį prižiūrėtoją | Ištaisęs neesminius trūkumus (kurie gali būti ištaisyti iki komisijos) ir/ar sutvarkęs visą privalomą dokumentaciją, rangovas oficialiu raštu informuoja statybos darbų techninį prižiūrėtoją. | Rangovas |  |  | 1 d. d. |
| 1. Įsitikinti ar visi neesminiai trūkumai pašalinti/ sutvarkyta dokumentacija | Statybos darbų techninis prižiūrėtojas iš rangovo gavęs raštą, įsitikina, kad visi neesminiai trūkumai (kurie gali būti ištaisyti iki komisijos) pašalinti ir/ ar sutvarkyta reikiama dokumentacija.  Jeigu patikrinus nustatyta, kad vis tik neesminiai trūkumai (kurie gali būti ištaisyti iki komisijos) nepašalinti ir/ ar nesutvarkyta privaloma dokumentacija, tai toliau vykdomas 14 veiksmas.  Jeigu patikrinus nustatyta, kad neesminiai trūkumai (kurie gali būti ištaisyti iki komisijos) pašalinti ir/ ar privaloma dokumentacija yra sutvarkyta, tai toliau vykdomas 15 veiksmas. | Statybos darbų techninis prižiūrėtojas |  |  | 3 d. d. |
| 1. Oficialiu raštu informuoti rangovą ir Bendrovę, kad perdavimo statytojui procedūra negali būti pradėta | Statybos darbų techninis prižiūrėtojas nustatęs, kad neesminiai trūkumai (kurie gali būti ištaisyti iki komisijos) yra nepašalinti ir/ ar privaloma dokumentacija yra nesutvarkyta, AB „Via Lietuva“ bei rangovą oficialiu raštu informuoja, kad perdavimo statytojui procedūra negali būti pradėta.  Jeigu nebuvo ištaisyti neesminiai trūkumai (kurie gali būti ištaisyti iki komisijos), tai toliau vykdomas 10 veiksmas.  Jeigu nebuvo sutvarkyta privaloma dokumentacija, tai toliau vykdomas 11 veiksmas. | Statybos darbų techninis prižiūrėtojas |  |  | 1 d. d. |
| 1. Oficialiu raštu informuoti Bendrovę | Statybos darbų techninis prižiūrėtojas nustatęs, kad neesminiai trūkumai (kurie gali būti ištaisyti iki komisijos) yra pašalinti ir/ ar privaloma dokumentacija yra sutvarkyta, apie tai oficialiu raštu informuoja AB „Via Lietuva“ (žr. priedą Nr.3). Toliau žr. 16 veiksmą. | Statybos darbų techninis prižiūrėtojas |  |  | 1 d. d. |
| 1. Tikrinti pranešime/ rašte pateiktą informaciją su faktine situacija | Iš techninio prižiūrėtojo gavus pranešimą dėl rangos darbų užbaigimo ir galimos komisijos organizavimo, projekto komandos nariai tikrina pranešime ar rašte pateiktą informaciją su faktine situacija:  - projekto vadovas patikrina ar atliktas galutinis kiekių tikrinimas (jei taikoma), ar suderinta projekto galutinė laida;  - projekto koordinatorius patikrina ar visi atlikti darbai patvirtinti aktais, ESDŽ įveda darbų pabaigos datas,  - projektų koordinatorius patikrina ar apskaičiuotos išskaitos ir jos paskaičiuotos teisingai.  - kelių statybos priežiūros vadovas, esant poreikiui, patikrina situaciją objekte.  Jeigu rašytinė informacija atitinka faktines aplinkybes, tai toliau žr. 22 veiksmą.  Jeigu rašytinė informacija neatitinka faktinių aplinkybių, tai toliau žr. 17 veiksmą.  PASTABA: Rangovas patikrina ar galima užsidaryti ESDŽ. Jeigu ne, tuomet informuoja apie neatitikimus statybos dalyvius | Projekto komandos nariai |  |  | 4 d. d. |
| 1. Priimti sprendimą dėl baudos skyrimo | Tais atvejais, kai rašytinė informacija neatitinka faktinių aplinkybių, projekto komandos nariai vertina galimybę vadovaujantis paslaugų teikimo sutarties sąlygomis statybos darbų techniniam prižiūrėtojui skirti baudą.  Jeigu priimtas sprendimas statybos darbų techniniam prižiūrėtojui skirti baudą, tai toliau lygiagrečiai vykdomas 18 veiksmas.  Jeigu bauda statybos darbų techniniam prižiūrėtojui nebus skiriama, tai toliau žr. 18 veiksmą. | Projekto komandos nariai |  |  | 3 d. d. |
| 1. Rengti, teikti derinimui ir pasirašyti raštą techninei priežiūrai dėl klaidų jo pateiktoje informacijoje | Atvejais, kai statybos darbų techninio prižiūrėtojo pateikta rašytinė informacija neatitinka faktinių aplinkybių, projektų koordinatorius rengia raštą dėl klaidų pateiktoje informacijoje. Parengtą raštą, projektų koordinatorius įkelia į DVS ir inicijuoja jo derinimą bei pasirašymą.  Atvejais kai statybos darbų techninis prižiūrėtojas pateikia neteisingai paskaičiuotas išskaitas, projektų koordinatorius grąžina klaidų ištaisymui | Projektų koordinatorius | DVS |  | 3 d. d. |
| 1. Priimti sprendimą dėl suderinimo | Gavus pranešimą per DVS, kad pateiktas raštas derinti, patikrinama informacija ir atliekami suderinimo veiksmai. Priimant sprendimą nesuderinti rašto, DVS turi būti nurodoma argumentuota priežastis.  Jeigu raštas suderinamas, tai toliau žr. 20 veiksmą.  Jeigu raštas nesuderinamas – žr. 18 veiksmą. | Rašto derintojai | DVS |  | 2 d. d. |
| 1. Priimti sprendimą dėl pasirašymo | Gavus pranešimą per DVS, kad pateiktas raštas pasirašyti, patikrinama informacija ir atliekami pasirašymo kvalifikuotu elektroniniu parašu veiksmai. Esant sprendimui nepasirašyti rašto, DVS turi būti nurodoma argumentuota priežastis.  Jeigu raštas pasirašomas, tuomet dokumentas per DVS automatiškai siunčiamas statybos darbų techniniam prižiūrėtojui.  Toliau vėl vykdomi veiksmai, pradedant nuo 1 veiksmo.  Jeigu raštas nepasirašomas – žr. 18 veiksmą. | Pasirašantis asmuo | DVS |  | 2 d. d. |
| 1. Pateikti pastabą, kad gali būti organizuojama komisija | Tais atvejai, kai rašytinė informacija atitinka faktines aplinkybes, visi projekto komandos nariai projekto kortelėje pateikia pastabas, kad gali būti organizuojama komisija. PASTABA: Projekto vadovas patikrinęs pateikiamą informaciją nurodo, kad komisiją galima organizuoti. Po patvirtinimo kelių statybos priežiūros vadovas pastaboje pasiūlo datą, kada gali būti organizuojama komisija ir galimus komisijos narius. | Projekto komandos nariai | DVS |  | 3 d. d. |
| 1. Išsiaiškinti komisijos sudėtį | Po to, kai visi projekto komandos nariai sutikrino ar statybos darbų techninio prižiūrėtojo pateikta rašytinė informacija atitinka faktines aplinkybes ir pateikė pastabas dėl galimybės organizuoti komisiją, projektų koordinatorius ne vėliau, kaip per 10 d. d. nuo 3 priedo gavimo dienos, išsiaiškina komisijos sudėtį. Komisija turi būti sudaryta ne mažiau, kaip iš 3 narių (išskyrus sąlygas aprašytas 5 priede). Komisijos sudaromos remiantis 5 priede aprašomais reikalavimais.  PASTABA: Komisijos nariai apie poreikį dalyvauti komisijoje turi būti informuojami likus 5 d. d. iki komisijos darbo pradžios. | Projektų koordinatorius |  |  | 3 d. d. |
| 1. Rengti raštą dėl komisijos sudarymo | Išsiaiškinęs komisijos narius, projektų koordinatorius rengia raštą dėl komisijos sudarymo. Rašte negali būti teikiama informacija apie personalinę komisijos sudėtį. | Projektų koordinatorius |  |  | 2 d. d. |
| 1. Inicijuoti rašto pasirašymą | Parengęs raštą, projektų koordinatorius įkelia jį į DVS ir inicijuoja jo pasirašymą kvalifikuotu elektroniniu parašu. | Projektų koordinatorius | DVS |  | 2 d. d. |
| 1. Pasirašyti kvalifikuotu elektroniniu parašu | Gavus pranešimą per DVS, kad pateiktas raštas pasirašyti dėl komisijos sudarymo, patikrinama informacija ir atliekami pasirašymo kvalifikuotu elektroniniu parašu veiksmai.  Toliau raštas išsiunčiamas susipažinti (projekto komandos nariams, rangovui, statybos darbų techniniam prižiūrėtojui, projekto vykdymo priežiūros vadovui, kelių priežiūrą atliekančiai įmonei, pagal poreikį kitiems asmenims (pvz. savivaldybėms, fiziniams ar juridiniams asmenims, kurie per sutartinius įsipareigojimus susiję su objektu)) bei organizuojamas objekto perdavimas | Pasirašantis asmuo | DVS |  | 2 d. d. |

1. **PRIEDAI**

1 priedas. Galutinės objekto apžiūros klausimynas.

2 priedas. Galutinės objekto apžiūros aktas.

3 priedas. Pranešimas dėl rangos darbų užbaigimo ir galimos komisijos organizavimo.

4 priedas. Privalomos (išpildomos) dokumentacijos nebaigtinis sąrašas.

5 priedas. Komisijos veiklos tvarka.

6 priedas. Atliktų statybos darbų perdavimo statytojui (užsakovui) klausimynas.

7 priedas. Statinio fizinių rodiklių sąrašas.

8 priedas. Atliktų statybos darbų perdavimo statytojui (užsakovui) aktas.

9 priedas. Nepriimtų statybos darbų aktas.

10 priedas. Objekto atliktų darbų neesminių trūkumų ir neatitikimų pašalinimo aktas.